Дар таркиби пору нитроген ва ҳамаи элементҳои ғизоии барои растанӣ зарур ҳастанд. Моддаҳои органикии пору (қисми асосии моддаҳои хушки ин нурӣ) таркиби хок, режимҳои об ва ҳаво, хосияти физикию кимёии хокро беҳтар мекунад. Ca ва Mg-е, ки дар таркиби пору ҳастанд, дараҷаи туршии хокро паст мекунанд, микроорганизмҳои судманд мебошанд, фаъолияти биологии онро вусъат медиҳанд. Пору яке аз манбаъҳои CO2 мебошад, ки синтези моддаҳои органикии рустаниро метезонад. Таъсири пору ба ҳосил якчанд сол давом мекунад.